Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5031

1. Megjegyzés: Bár a Nemzetközi Polgári Légiközlekedési Egyezmény a lajstromozó államra bizonyos feladatokat ír elő, amelyek végrehajtására az állam jogosult vagy kötelezett, a Közgyűlés A23-13 számú határozatában elismerte azt a tényt, hogy a lajstromozó állam bizonyos körülmények között képtelen megfelelő módon eleget tenni a fenti kötelezettségének, amikor a légijárművet más állam járatója – elsősorban hajózószemélyzet nélkül – bérbe veszi, szerződés vagy csere megállapodás alapján üzemelteti valamint azt is, hogy amíg az Egyezmény 83/b. cikkelye életbe nem lép, az Egyezmény nem megfelelően határozza meg a járató államára ilyen esetekben vonatkozó jogokat és kötelezettségeket. Ezért a Tanács felhívja a figyelmet arra, hogy ha a fenti esetekben a lajstromozó állam megállapítja, hogy képtelen az Egyezményben előírt kötelezettségei teljesítésére, azokat a feladatokat, amelyeket a járató állama jobban el tud végezni és amennyiben ez a feladatok végrehajtását elvállalja, járató államára utalhatja át. Tudomásul vették, hogy a 83/b. cikkely hatályba lépéséig a fentiek csak gyakorlati szempontból lesznek célszerűek és nem érintik a Chicagó-i Egyezménynek a lajstromozó államra vagy egy harmadik államra háruló kötelezettségeit. Mindazonáltal, mivel a 83/b. cikkely 1997. június 20-án hatályba lépett, a vonatkozó kiegészítő jegyzőkönyvet (Doc 9318) aláíró államok kötelesek az ilyen átadási megállapodásokban foglaltak teljesítésére.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes